L 45/1458
HR
Službeni list Europske unije
24.2.2022.
KOMISIJA PILOT-PROJEKTI
POGLAVLJE PP 07 — ULAGANJA U LJUDE, SOCIJALNU KOHEZIJU I VRIJEDNOSTI (nastavak) PP 07 21
(nastavak)
PP 07 21 04
(nastavak) Napomene
Ova odobrena sredstva namijenjena su pokrivanju nepodmirenih obveza iz prethodnih godina u okviru pilot-projekta.
Akademski dokazi diljem svijeta pokazuju da usamljenost, nedostatak mreža potpore ili komunikacijskih vještina imaju zdravstvene (fizičke i mentalne) i društvene posljedice na individualnoj razini, kao i gospodarski učinak na radni kapacitet ljudi te na međusobnu povezanost društva.
Usamljenost ima mnoge simptome (npr. depresiju) koji se ponekad liječe, dok temeljni uzroci problema ostaju neriješeni.
Učinak usamljenosti u velikoj mjeri došao je do izražaja tijekom krize prouzročene bolešću COVID-19, što je dokaz negativnih učinaka izolacije na socijalnu koheziju i mentalno zdravlje.
Posljedice usamljenosti i krize prouzročene bolešću COVID-19 uvelike će utjecati na europsko stanovništvo, ne samo što se tiče zdravlja i socijalne povezanosti već i gospodarstva kroz pad produktivnosti.
U svijetu koji se brzo mijenja, s često više virtualnog nego fizičkog kontakta, posebno tijekom razdoblja izolacije, samoizolacije ili karantene, sa starenjem i kulturno raznolikim populacijama te sa složenim zahtjevima u pogledu vještina radnika, sve više ljudi osjeća se zapostavljeno.
Individualnost društva dovodi do izolacije i potom do usamljenosti.
U nekoliko zemalja u kojima su studije o usamljenosti provedene prije krize prouzročene bolešću COVID-19 oko 80 % stanovništva izjavilo je da se ponekad osjeća usamljeno, dok se stalan udio od 10 do 13 % trajno osjeća usamljeno.
Od usamljenosti ne pate samo starije osobe nego osobito i mlado stanovništvo, a najviše mladi adolescenti.
U ovom trenutku u malobrojnim postojećim studijama upotrebljavaju se različiti kriteriji, različite dobne skupine i definicije.
Na razini Unije provedeno je nekoliko inicijativa manjeg opsega: — Izvješće o politici „Loneliness – an unequally shared burden in Europe” („Usamljenost – breme koje u Europi nije jednoliko podijeljeno”), u kojem se iznose dokazi i podaci povezani s tom tematikom. — Projektom „VulnerABLE” nastojalo se bolje razumjeti na koji način najučinkovitije poboljšati zdravlje ljudi koji žive u osjetljivim i izoliranim situacijama, utvrditi i preporučiti strategije politike utemeljene na dokazima te podići svijest o rezultatima i poduprijeti izgradnju kapaciteta u državama članicama. — U rujnu 2019.
u Njemačkoj je uz sudjelovanje nekoliko država članica provedena stručna revizija usmjerena na projekte, mjere i strategije za rješavanje problema socijalne izolacije, usamljenosti i socijalne isključenosti u starijoj dobi. — Europsko istraživanje o kvaliteti života, u kojem se pružaju informacije o usamljenosti, među ostalim i predstojeće izvješće o životu, radu i bolesti COVID-19.
Iako te aktivnosti pružaju različite i djelomične perspektive usamljenosti, očito je da je potrebna sveobuhvatna studija u kojoj se upotrebljavaju usporedivi podaci kako bi se dobio potpuniji uvid te pružila djelotvorna i održiva rješenja uz sudjelovanje dionika.
Studija bi stoga trebala donijeti novu dodanu vrijednost, pri čemu bi se trebalo izbjeći dupliciranje.
Usamljenost i njezin trajni učinak na socijalnu isključenost i probleme mentalnog zdravlja pojavljuju se u svakoj dobnoj i rodnoj skupini.
U većini zemalja usamljenost teže pogađa muškarce, no podaci su oskudni.
Čini se da se razlika između istoka i zapada te sjevera i juga odražava i u razlikama među rodovima, pri čemu uglavnom žene izvješćuju o usamljenosti na istoku, dok se čini da više muškaraca pati od usamljenosti u zapadnoj Europi.